***So Damn Happy*** er det tredje rene konsertalbumet fra Loudon Wainwright III. Albumet ble innspilt ved Largo i West Hollywood, California og utgitt i 2003. Som medmusikanter er blant annet Van Dyke Parks og Richard Thompson (skjønt Thompson spiller kun på «The Home Stretch»). På dette stadiet av hans karriere, og om *1982-86* ekskluderes, hadde Wainwright ennå ikke utgitt et samlealbum, men det er opplagt at hans konsertalbum fyller den samme funksjonen.

Bakgrunn
--------

*Unrequited* (1975), der den ene siden besto av konsertopptak, var et øyeblikksbilde av hans karriere på den tiden. *A Live One* besto av konsertopptak fra 1970-tallet, skjønt utgitt i 1980, der mange av sangene overgikk hans tidligere studioinnspillinger. Dette er gode eksempler på at for Wainwright og mange andre musikere må enkelte sanger spilles over tid før de til slutt finner sin endelige form. *Career Moves* fra 1993 besto av sanger fra 1980-tallet og tidlig på 1990-tallet, foruten en håndfull nye sanger. *BBC Sessions*, utgitt i 1998, støttet seg på materiale fra hele hans lange karriere, blant annet sjeldne sanger fra 1970-tallet som «Prince Hal's Dirge» og «School Days».

*So Damn Happy* består av hovedsakelig sanger fra 1990-tallet, hovedsakelig fra hans studioalbum *Grown Man* (1995) med en del nye sanger, foruten den første skikkelige soloversjonen av «Tonya's Twirls», en typisk ironisk og bittersøt sang om Tonya Harding som han hadde spilt på konserter så tidlig som 1993. En sang som stikker seg ut er den nye «Something for Nothing», Wainwrights intelligente tirade mot fildeling.

På «You Never Phone» introduserer han med opplagt stolthet sin datter Martha Wainwright til å ta en munter duett med ham. En opplagt Wainwright roper ut i refrenget at «Det er Peter Frampton-tid!» Hans «Westchester County», en vakker og personlig sang om hans oppvekst, refererer han til som sin «country'n'eastern-sang». Den bittersøte og melankolsk-muntre «So Damn Happy» er også en sang som ruver. Med tanke på den opprivende albumet *Last Man on Earth* fra 2001 var kanskje denne lette og muntre konsertutgivelsen en nødvendig oppfølger.

Sporliste
---------

1. «Much Better Bets» – 3:05
2. «So Damn Happy» – 2:54
3. «Between» – 1:23
4. «The Picture» – 2:48
5. «Cobwebs» – 3:09
6. «Heaven» – 2:52
7. «Something for Nothing» – 4:10
8. «Dreaming» – 4:05
9. «Westchester County» – 4:20
10. «Tonya's Twirls» – 4:47
11. «A Year» – 3:37
12. «You Never Phone» (sammen med Martha Wainwright) – 3:06
13. «4 X 10» – 2:26
14. «The Sh\*t Song» – 4:18
15. «Primrose Hill» – 4:17
16. «The Home Stretch» – 5:09
17. «Men» – 3:36

Utgivelser
----------

* CD: Sanctuary 06076-84627-2

Personell
---------

* Loudon Wainwright III – gitar, munnspill, vokal

**Gjestemusikere**

* David Mansfield – fele, mandolin, slidegitar, gitar
* Van Dyke Parks – piano
* Richard Thompson – gitar
* Martha Wainwright – vokal

Eksterne lenker
---------------

* (en) *So Damn Happy* på MusicBrainz Rediger på Wikidata

  


| * v
* d
* r
Loudon Wainwright III |
| --- |
| Studioalbum | *Loudon Wainwright III*  **·** *Album II*  **·** *Album III*  **·** *Attempted Mustache*  **·** *Unrequited*  **·** *T Shirt*  **·** *Final Exam*  **·** *Fame and Wealth*  **·** *I'm Alright*  **·** *More Love Songs*  **·** *Therapy*  **·** *History*  **·** *Grown Man*  **·** *Little Ship*  **·** *Social Studies*  **·** *Last Man on Earth*  **·** *Here Come the Choppers*  **·** *Strange Weirdos*  **·** *Recovery*  **·** *High Wide & Handsome*  **·** *10 Songs for the New Depression*  **·** *Older Than My Old Man Now* |
| Konsertalbum | *A Live One*  **·** *Career Moves*  **·** *BBC Sessions* **·** *So Damn Happy* |
| Samlealbum | *Fame and Wealth / I'm Alright*  **·** *One Man Guy: The Best of Loudon Wainwright III 1982–1986*  **·** *40 Odd Years* |
| Relaterte artikler | Rufus Wainwright **·** Martha Wainwright **·** Sloan Wainwright **·** Lucy Wainwright Roche **·** Loudon Wainwright jr. **·** Kate McGarrigle **·** Suzzy Roche **·** Richard Thompson **·** David Mansfield |

|  |  |
| --- | --- |
| Oppslagsverk/autoritetsdata | MusicBrainz
 |